**Dyddiad cyhoeddi:** 12fed Ionawr 2024

**Cais Rhyddid Gwybodaeth** 01/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Byddwn yn ddiolchgar pe gallech gadarnhau faint o wasanaethau ar Reilffordd Coryton sydd wedi cael eu canslo a faint sydd wedi cael eu gohirio yn ystod y chwe mis diwethaf.**
2. **Allwch chi hefyd gadarnhau faint o gwynion sydd wedi cael eu gwneud a pha gamau sydd wedi cael eu cymryd i fynd i’r afael â’r materion hyn.**

**YMATEB**

Cwestiwn 1

Yn ystod y 6 mis diwethaf, mae 5.3% o wasanaethau ar reilffordd Coryton wedi cael eu canslo ac rydym wedi rhedeg 83.2% o’n gwasanaethau yn brydlon i 3 munud.

Cwestiwn 2

Yn ystod y cyfnod o 6 mis rhwng Gorffennaf 2023 a Rhagfyr 2023, cafodd Trafnidiaeth Cymru 82 o gwynion a gafodd eu cofnodi ar gyfer rheilffordd Coryton, 1 enghraifft o ganmoliaeth ac 1 ymholiad.

Mae’r cwynion hyn yn cael eu hanfon ymlaen at yr adran/cyflenwr perthnasol i’w gweithredu a’u codi yn y fforwm Llais y Cwsmer misol i’w trafod â phenaethiaid yr adrannau perthnasol os oes themâu penodol ac mae hyn yn sbarduno camau gweithredu ar gyfer gwelliannau.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".